Urzicile sunt delicioase și au foarte multe beneficii pentru organism. Din acest motiv, foarte mulți oameni profită de această perioadă a anului, în care se găsesc la cea mai bună calitate, și le cumpără din ce în ce mai des. De acest moment au profitat și comercianții, care au crescut drastic prețul lor.
Cu cât de vând urzicile în piețele din România, în anul 2024
Potrivit spynews.ro, dacă în urmă cu mulți ani urzicile se numărau printre cele mai ieftine alimente și oricine putea să le cumpere fără a face un efort financiar, acest lucru s-a schimbat de această dată.
Prețul urzicilor s-a majorat mai mult decât s-ar fi așteptat românii. Mai exact, un kilogram de urzici costă aproximativ 60 de lei în majoritatea piețelor din România.
În urmă cu un an, urzicile se vindeau cu aproximativ 40 lei kilogramul, astfel că această creștere de preț i-a surprins pe oameni. Majoritatea cumpără cantități mult mai mici pentru a putea să se bucure de savoarea urzicilor, însă la un preț mult mai mic.
În cazul în care vrei să cumperi un alt produs care are la fel de multe beneficii precum urzicile, poți să alegi leurda sau spanacul, care au un preț mult mai redus. De exemplu, o legătură de spanac costă aproximativ 2 lei.
Ce beneficii au urzicile
Urizicile au o mulțime de beneficii pentru organism, iar acest lucru l-au confirmat și nutriționiștii. Acestea sunt o sursă bogată de vitamine și acid folic.
Sunt recomandate pentru persoanele care și-au propus să slăbească, căci au un conținut foarte scăzut de calorii, dar un conținut mare de nutrienți.
"Urzicile sunt extraodinare din punct de vedere nutriţional. În primul rând, au cid folic, ceea ce îl găsim foarte rar în zona de legume şi fructe, au un aport foarte bun de vitamina A. Dacă discutăm despre o cantitate care să ne permită nişte beneficii reale asupra sănătăţii, vorbim despre 300 de grame pe o servire, măcar de 2-3 ori pe săptămână", a declarat nutiționistul Ionuț Ignat, la observatornews.ro.